Na podlagi tretjega odstavka 14. člena Zakona o stvarnem premoženju države in samoupravnih lokalnih skupnosti (Uradni list RS, št. [86/10](http://www.uradni-list.si/1/objava.jsp?sop=2010-01-4654), [75/12](http://www.uradni-list.si/1/objava.jsp?sop=2012-01-2849), [47/13](http://www.uradni-list.si/1/objava.jsp?sop=2013-01-1783) – ZDU-1G, [50/14](http://www.uradni-list.si/1/objava.jsp?sop=2014-01-2075), [90/14](http://www.uradni-list.si/1/objava.jsp?sop=2014-01-3646) – ZDU-1I in [14/15](http://www.uradni-list.si/1/objava.jsp?sop=2015-01-0505) – ZUUJFO) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci na svoji\_\_\_\_seji, dne\_\_\_\_\_\_\_\_\_\_\_na predlog župana sprejel naslednji

**S K L E P**

Občina Markovci za potrebe izgradnje kolesarske steze Bukovci – Markovci kupi nepremičnino parc. št. 366/16, k.o. Nova vas pri Markovcih v izmeri 415 m2, ki je last Janeza in Danice Strelec iz Nove vasi pri Markovcih 95A, za kupnino 3,00 EUR/m2 za del zemljišča, ki se nahaja v kmetijskem območju in 6,00 EUR/m2 za del zemljišča, ki se nahaja v stavbnem območju:

|  |  |  |  |  |
| --- | --- | --- | --- | --- |
| **PARCELNA ŠTEVILKA** | **KATASTRSKA OBČINA** | **POVRŠINA** | **NAMENSKA RABA ZEMLJIŠČA** | **CENA/m²** |
| 366/16 | 416 – Nova vas pri Markovcih | 344,45 m² | Kmetijsko zemljišče | 3€ |
| 366/16 | 416 – Nova vas pri Markovcih | 70,55 m² | Stavbno zemljišče | 6€ |

Kupoprodajna pogodba se sklene za parcele, ki so bremen proste.

Občina bo plačala kupnino 30-ti dan od notarske overitve kupoprodajne pogodbe na TRR lastnikov nepremičnine. Sredstva za plačilo odškodnine so zagotovljena na proračunski postavki *1302233 – Kolesarska steza Bukovci – Markovci*.

S sprejemom tega sklepa se delno razveljavi sklep Občinskega sveta Občine Markovci, št. 478-0090/2015, ki je bil sprejet na 6. seji, dne 16.9.2015 in sicer tako, da se črta vrstica v tabeli, ki se nanaša na parc. št. 366/16, k.o. Nova vas pri Markovcih, katere lastnika sta Danica Strelec in Janez Strelec iz Nove vasi pri Markovcih 95A, 2281 Markovci.

Številka: 478-0090/2015

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Občina Markovci potrebuje, zaradi izgradnje kolesarske steze Bukovci –Markovci, nepremičnino, ki je v zasebni lasti in sicer:

* parc. št. 366/16, k.o. (416) Nova vas pri Markovcih, v izmeri 415 m2, ki je last Janeza in Danice Strelec iz Nove vasi pri Markovcih 95A, vsak do polovice – ½;

Kupoprodajne pogodbe se sklenejo za parcele, ki so bremen proste.

V skladu s 26. členom Uredbe o stvarnem premoženju države in samoupravnih lokalnih skupnosti (Uradni list RS, št. [34/11](http://www.uradni-list.si/1/objava.jsp?sop=2011-01-1737), [42/12](http://www.uradni-list.si/1/objava.jsp?sop=2012-01-1771), [24/13](http://www.uradni-list.si/1/objava.jsp?sop=2013-01-0871) in [10/14](http://www.uradni-list.si/1/objava.jsp?sop=2014-01-0246))se lahko stvarno premoženje, katerega lastnik postane samoupravna lokalna skupnost, pridobiva samo v obsegu, ki je potreben za izpolnjevanje nalog bodočega upravljavca, brez nepotrebnih zalog. Glede na navedeno bo potrebno z lastnikom zemljišča skleniti kupoprodajno pogodbo.

V skladu z Zakonom o izvrševanju proračunov Republike Slovenije za leti 2014 in 2015 (Uradni list RS, št. 101/13, 9/14 – ZRTVS-1A, 25/14 – ZSDH-1, 38/14, 84/14, 95/14 – ZJUF-C in 95/14) bo občina prodajalcu plačala kupnino trideseti dan od notarske overitve kupoprodajne pogodbe. Kupnina bo po orientacijski vrednosti, ki se je uporabljala tudi doslej, znašala 3,00 EUR/m2 za zemljišča, ki se nahajajo v kmetijskem območju in 6,00 EUR/m2 za zemljišče, ki se nahaja v stavbnem območju.

Orientacijska vrednost premoženja je določena na podlagi uradne cenitve in obstoječe prakse v občini, ki se orientacijsko določa na območju celotne Občine Markovci in sicer znaša 3,00 EUR/m2 za zemljišča, ki se nahajajo v kmetijskem območju in 6,00 EUR/m2 za zemljišče, ki se nahaja v stavbnem območju. Orientacijska vrednost stvarnega premoženja po tem sklepu je vrednost, ki jo določi upravljavec premoženja na podlagi primerjave vrednosti primerljivega premoženja na trgu.

S sprejemom tega sklepa se delno razveljavi sklep Občinskega sveta Občine Markovci, št. 478-0090/2015, ki je bil sprejet na 6. seji, dne 16.9.2015. Razveljavi se del sklepa, ki se nanaša na parc. št. 366/16, k.o. Nova vas pri Markovcih in sicer zato, ker je bila vrednost nepremičnine ovrednotena na podlagi kmetijskega zemljišča, dejansko pa se, glede na pridobljene podatke s strani Geodetske uprave RS, del zemljišča nahaja v stavbnem območju.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

 Milan Gabrovec, prof.

 župan

Številka: 478-0090/2015

Datum: